Odvolanie podané 21. septembra 2011: Internationaler Hilfsfonds eV proti rozsudku Všeobecného súdu (štvrtá komora) z 2. novembra 2011 vo veci T-141/05 RENV, Internationaler Hilfsfonds eV/Európska komisia
(vec C-554/11 P)
Jazyk konania: nemčina
Účastníci konania
Odvolateľ: Internationaler Hilfsfonds eV (v zastúpení: H. Kaltenecker, advokát)
Ďalší účastník konania: Európska komisia
Návrhy odvolateľa
zrušiť uznesenie z 21. septembra 2011 a vrátiť vec Všeobecnému súdu s usmernením, aby vec opäť posúdil po vydaní rozsudku vo veci T-300/10,
subsidiárne, rozhodnúť vo veci samej,
zaviazať Komisiu na náhradu trov konania, ktoré vznikli podružným sporom, ktorého sa týka napadnuté uznesenie, ako aj trov odvolacieho konania.
Odvolacie dôvody a hlavné tvrdenia
Odvolanie smeruje proti uzneseniu Všeobecného súdu z 21. septembra 2011 vo veci T-141/05 RENV, ktoré zastavilo konanie vo veci samej, ktoré sa začalo v roku 2005 na podnet odvolateľa a žalobcu v prvostupňovom konaní proti rozhodnutiu Komisie. Pôvodná žaloba smeruje proti odmietnutiu Komisie umožniť žalobcovi úplný prístup k zmluvným písomnostiam LIEN 97-2011.
Odvolateľ svojím odvolaním napáda uznesenie Všeobecného súdu z dôvodu nesprávneho uplatnenia procesuálnych pravidiel, najmä nedostatočnej koordinácie konaní vo veciach T-36/10 a T-141/05 RENV, čím boli podľa názoru odvolateľa podstatným spôsobom poškodené jeho záujmy. Všeobecný súd okrem toho nesprávne rozhodol o trovách konania v jeho neprospech.
____________